הטיילת (רנואר)

הטיילת (בצרפתית: La Promenade) היא ציור שמן על קנבס מתקופת האימפרסיוניזם המוקדם, מעשה ידיו של האמן הצרפתי פייר-אוגוסט רנואר, שנוצר בשנת 1870. היצירה מתארת זוג צעיר המטייל בשביל יער מחוץ לעיר.House, John (1997). Pierre-Auguste Renoir: La Promenade. Getty Publications. pp. 1, 14, 53, 55, 81. . .

הציור מושפע מסגנון התחייה הרוקוקואי בתקופת הקיסרות השנייה בצרפת, והוא משקף את הסגנון והנושאים של אמני המאה ה־18 כגון ז'אן-אונורה פרגונאר ואנטואן ואטו. כן ניכרת בו השפעתו של קלוד מונה, אשר השפיע על גישתו החדשה של רנואר לציור.

 רקע 
ממוזער|פונטנבלו באביב
היער שימש נושא נוף פופולרי בקרב אמנים צרפתים במאה ה־19, ובמיוחד יער פונטנבלו. עוד לפני רנואר, צייר קלוד מונה (1926–1840) את היצירה "בזי וקמיל" (רישום ל"ארוחת בוקר על הדשא") בשנת 1865, ובה תיעד זוג יחדיו בתוך יער. בשנת 1869 עבדו רנואר ומונה בצוותא באתר לה גרנויֵר. בשנת 1870 התגורר רנואר ב יחד עם אמו.

במהלך אותו עשור חלה תחייה של סגנון הרוקוקו מהמאה ה־18, ורנואר אימץ אותו בהתלהבות. ב־19 ביולי 1870 הכריזה צרפת מלחמה על גרמניה, והחלה מלחמת צרפת–פרוסיה. רנואר גויס לצבא ושירת ארבעה חודשים בחיל הפרשים, אך לא השתתף בקרבות.House, John (1997). Pierre-Auguste Renoir: La Promenade. Getty Publications. pp. 1, 14, 53, 55, 81. . .Herbert, Robert L. (1988). Impressionism: Art, Leisure, and Parisian Society. Yale University Press. pp. 190–192. . .Groom, Gloria (2001). Beyond the Easel: Decorative Painting by Bonnard, Vuillard, Denis, and Roussel, 1890–1930. Yale University Press. p. 10. . .Strieter, Terry W. (1999). Nineteenth-century European Art: A Topical Dictionary. Greenwood Publishing Group. p. 206. .

 תיאור היצירה 
ממוזער|ימין||"בזיל וקמיל" (מחקר ל-"ארוחת בוקר על הדשא)" (1865), קלוד מונה
צעיר, ייתכן ששוטף סירות (canotier) על פי כובעו השטוח והמובחן, אוחז בידיה של צעירה ההולכת לצידו בשביל מוקף שיחים, ככל הנראה על גדות נהר הסן, ברמז למפגש אינטימי הממשמש ובא. דימוי של אוהבים המטיילים ביער שואב השראה ממוטיב פופולרי באמנות הרוקוקו.

זהות הדמויות בציור נתונה לפרשנויות שונות. בדרך כלל סוברים שהמודלית שעמדה בפני רנואר בעת שצייר את האישה ב"טיילת" הייתה ליז טרֵהוֹ, שהייתה המוזה הקבועה שלו ובת־לווייתו בתקופת הסלון המוקדמת שלו. בעבר נטען כי הדמות הגברית היא צייר הנוף אלפרד סיסלי (1899–1839) וכי הדמות הנשית היא רפא, בת זוגו של המוזיקאי אדמון מֶטר (1898–1840).Tinterow, Gary. Henri Loyrette (1994). Origins of Impressionism. Metropolitan Museum of Art. pp. 141, 457. . . Muchnic, Suzanne (April 6, 1989). "Getty Picks Up a 'Delightful' Renoir for $17.7 Million ." Los Angeles Times. Retrieved April 16, 2015.J. Paul Getty Museum (2003). Masterpieces of Painting in the J. Paul Getty Museum. Getty Publications. p. 93. . .
ממוזער|"המזכרת" (1775–1778), ז’אן-אונורה פרגונאר
שמו המקורי של הציור אינו ידוע. הוא קיבל את השם "הטיילת" (La Promenade) לראשונה בשנת 1898, כאשר הוצע למכירה בידי בעלים שזהותם אינה ידועה. רק בשנת 1941 החלו להישאל שאלות בנוגע לשם המקורי של היצירה. רנואר נודע בכך שהתנגד בחריפות לשמות סנטימנטליים שיוחסו ליצירותיו על ידי אחרים. בדבריו המאוחרים אמר: "מדוע נתנו שמות לתמונותיי שאינם משקפים כלל את הסיבה שבגללה ציירתי את הנושא? שמחתי נעוצה בעצם הציור, ולעולם לא חשבתי מראש על נושא מוגדר בעת שציירתי".

עם זאת, רנואר הציג בשנת 1876 יצירה בשם "הטיילת", אולם יצירה זו מזוהה כיום כ*"אם וילדיה".

 ביקורת 
ממוזער|"סולם האהבה" (1717), ז'אן-אנטואן וואטו
במאמר שנכתב לתערוכה "ראשית האימפרסיוניזם" (1995–1994) ציין אנרי לוארט כי "הטיילת" "מצליחה סוף־סוף במה שרנואר ביקש לשווא לאורך זמן כה רב – שילוב דמות אנושית בתוך נוף". לוארט עמד על השפעתו של מונה ביצירה זו ועל השינוי שחל בסגנונו של רנואר מאז ציורו "המאורסים" (1868).

על־פי פרין שטיין, השפעת האימפרסיוניזם על רנואר הובילה לשימוש הולך וגובר בפלטת צבעים בהירה. גישתו של רנואר, המתאפיינת כאן ב"קלילות ובמגע עדין", מזכירה לדעת ההיסטוריון ג'ון האוס את סגנונו של אמן הרוקוקו ז’אן־אונורה פרגונאר (1806–1732).

מבקרים נוספים מצביעים על השפעתו של אנטואן ואטו (1721–1684), במיוחד בשימוש בזוג אינטימי בתוך יער – מוטיב המזוהה עם סצנות הז’אנר "" שאותן פיתח ואטו.

 יצירה אחרת 

ממוזער|269x269 פיקסלים|"האוהבים" (1875)
בנוסף ל"טיילת", רנואר המשיך לעסוק במוטיבים רוקוקואיים ביצירות נוספות, ובהן "האוהבים" (1875) ו"סודות" (Confidences, 1878) בשנת 1883 יצר רנואר רישום בשם „זוג על מדרון גבעה” עבור כתב העת הספרותי הצרפתי "לה וי מודרן" (La Vie Moderne). הרישום התבסס על גרסה קודמת של "הטיילת" משנות השבעים, אך עוצב מחדש כך שהדמויות מופיעות מזוויות ומבעים שונים מן המקור.Walsh, John. (1990). "Acquisitions". The J. Paul Getty Museum Journal, Volume 18. The J. Paul Getty Museum. p. 176. .

 היסטוריית בעלות 
ג'ון וולש, היסטוריון אמנות אמריקאי ולשעבר מנהל מוזיאון ג'יי פול גטי, נודע כאחראי המרכזי לרכישת "הטיילת" עבור אוסף מוזיאון פול גטי בשנת 1989.Davis, Margaret L. (2007). The Culture Broker: Franklin D. Murphy and the Transformation of Los Angeles. p. 303. University of California Press. . .

קישורים חיצוניים

 הערות שוליים 

קטגוריה:ציורי נוף
קטגוריה:ציורי זוגות
קטגוריה:ציורי שמן
קטגוריה:פייר אוגוסט רנואר
קטגוריה:ציורים מהמאה ה-19
קטגוריה:ציור אימפרסיוניסטי